armvectores/hy_wikipedia_2023 huggingface dataset:
Ռաելիտի

Ռաելիտներ ռաելիզմ շարժման հետևորդներ, ենթադրում են, որ կյանքն երկրի վրա ստեղծվել է գիտական ճանապարհով՝ բարձր զարգացած քաղաքակրթության ներկայացուցիչների կողմից, ովքեր մեզ են փոխանցել որոշիչ հաղորդագրություններ մեր ծագման մասին։ Ռեալիզմ քաղաքակրթության հետևորդներին անվանում են Էլոհիմ։


== Պատմությունը ==
Ուղղությունը զարգացել է 1973 թվականին Ժնևում՝ ֆրանսիացի լրագրող Կլոդ Վորիլոնի կողմից։ 1997 թվականին այս ուղղությունը ամրապնդվեց, հավաքեց բազմաթիվ համախոհներ 84 երկրներում։ 2001 թվականին ֆինանսական առումով այնպիսի գլոբալ տարածում ունեցավ, որ սկսեց ֆինանսավորել Clonaid ընկերության մարդկանց կլոնավորման գործընթացը։
Ռաելիզմ ուղղության հետևորդները իրենց հիմնական առաքելությունը համարում են մարդկանց անմահության հասցնելը՝ գիտության միջոցով՝ կապելով կլոնավորման հետ։ Ռաելիտները կողմ են կյանքի յուրաքանչյուր բնագավառում նոր տեխնոլոգիաների օգտագործմանը և գիտական հետազոտությունների ֆինանսավորման մեծացմանը։


== Ուսուցման սկզբունքները ==
Հետևելով մատերիալիզմի և աթեիզմի գաղափարներին։ Ռաելիտիների կարծիքով տեխնոլոգիական զարգացման որոշակի փուլում մեր քաղաքակրթությունը կարող է զարգանալ մինչև աստվածների քաղաքակրթության։ Էլոհիմը այդպիսի քաղաքակրթություններից մեկն է։ Մարդկության առաքելությունն է Էլոհիմի զարգացման աստիճանին հասնելը։
Սեռերի հավասարությունը։ Սեռականության արտահայտման ազատությունը։ «Ազատ սիրո» սկզբունքի պնդումը և հասարակության մեջ դրա քարոզը։ Բազմաթիվ ռաելիտներն ապրում են համատեղ կոլեկտիվներում, որտեղ զբաղվում են «զգացմունքային» մեդիտացիայով։
Մարդկության գլխավոր խնդիրներից մեկը տեխնիկայի ու գիտության զարգացումն է։ Ռաելիտները հանդես են գալիս կլոնավարման և գենետիկ ինժիներիայի դեմ դրված արգելքների դեմ։


== Ընդհանրությունը այլ կրոնների հետ ==
Ռաելիտները կարծում են, որ ապագայում գլխավոր կրոն կդառնա բուդիզմին մոտ «աթեիստական» ուղղությունը։ Նրանք մերժում են աշխարհընկալման հուդայական և քրիստոնեական տեսակետը և քննադատում կաթոլիկ եկեղեցուն՝ ժամանակից գիտության նվաճումներին ուշադրության չդարձնելու համար։


== Հետաքրքիր փաստեր ==
1985 թվականին Մոնրեալի տարածքում կառուցվեց «Ուֆոլենդ» ինքնատիպ զբոսայգին՝ Կանադայում ռաելիտների թաքստոցը, որը նաև ստեղծված է ներդրումների համար (բոլոր այցելուներին ընդունում էին «Էլոհիմին նայում է մեզ Ռաելիայի աչքերով»), սակայն 2001 թվականին, փոխհատուցման ծախսերը չվճարելու պատճառով, կառույցը փակվեց։
1998 թվականին ստեղծվեց Ռաելի հրեշտակների շքանշանը, էլիտար ինքնատիպ միավորում, որտեղ ընդունում էին գեղեցիկ կանանց գեյշա մշակույթի հետ ծանոթացնելու համար։
ՉԹՕ-կրոնների մեջ սաենտոլոգիայից հետո երկրորդ տեղն է զբաղեցնում։


== Գրականության ==
Раэль. «Да клонированию человека. Вечная жизнь благодаря науке» Archived 2020-06-30 at the Wayback Machine.


== Արտաքին հղումներ ==
Раэлиты  // Официальный сайт организации


== Ծանոթագրություններ ==
Տամբեր

Տամբեր, գրաբար՝ Տամբէր, նաև Տամբեթ, գրաբար՝ Տամբէթ, գավառ Մեծ Հայքի Նոր Շիրական (Պարսկահայք) նահանգի կազմում։


== Տես նաև ==
Պարսկահայք
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Տերնո դ’Իզոլա

Տերնո դ’Իզոլա (իտալերեն՝ Terno d'Isola), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 6652 մարդ (ըստ 2008 թվականի տվյալների)։ Խտությունը կազմում է 2224,75 մարդ/կմ²։ Տարածքը՝ 3 կմ²։ Փոստային ինդեքս՝ 24030։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 035 4940001
Էլեկտրոնային փոստ՝ protocollo@comune.ternodisola.bg.it
Պաշտոնական էջ՝ http://www.comune.ternodisola.bg.it/


== Արտաքին հղումներ ==
Բնակավայրի պաշտոնական կայք (իտալ.)
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նոտր Դամի գավիթ

Նոտր Դամի գավիթ (ֆր.՝ Crypte archéologique de l'île de la Cité), թանգարան, որը  գտնվում է Փարիզի Աստվածամոր տաճարի անմիջապես կողքին՝ Փարիզի  4-րդ  շրջանում։ Թանգարանում ցուցադրվում են հնաբանական գտածոներ, որոնք հայտնաբերվել են 1965-1972 թվականների պեղումների ժամանակ։ Թանգարանի հավաքածուն ներգրավում է պատմության մի ընդգրկուն շրջան՝ հնագույն ժամանակներից մինչև  19-րդ դարը։


== Թանգարանի պատմություն ==
Փարիզի Աստվածամոր տաճարի ստորգետնյա կայանատեղիի կառուցման ընթացքում շինարարները հայտնաբերել են հին շինության մնացորդներ։ Ֆրանսիական նախականխիչ հնէաբանության ծրագրի շրջանակներում 1965-1972 թվականներին պեղումներ են իրականացվել։ 1980 թվականին գտածոների ցուցադրման համար բացվել է  «Նոտր Դամի գավիթ» թանգարանը։ Թանգարանի բացման արարողությունն անց են կացրել Ժակ Շիրակը, որն այդ ժամանակ եղել է Փարիզի քաղաքապետ և մշակույթի և հաղորդակցության նախարար Ժան-Ֆիլիպ Լեկատը։


== Թանգարանի հավաքածուն ==
Թանգարանը հնարավորություն է տալիս ընդհանուր պատկերացում կազմել  Սիտե կղզու զարգացման մասին։ Թանգարանի այցելուները կարող են տեսնել  20-րդ դարի պատմության հետքեր․ հնագույն նավահանգիստ Լուտեցիան, գալա-հռոմեական հասարակական լոգարանները, 4-րդ դարի Փարիզի քաղաքային պարիսպները, հին եկեղեցու նկուղը, Օտել Դիյո հիվանդանոցը,  մանկատան հիմքը, Փարիզի քաղաքաշինության  կոյուղագծեր։


== Ծանոթագրություններ ==


== Արտաքին հղումներ ==
Нулевая Точка. Паперть Собора Парижской Богоматери
Գեորգիևսկ

Գեորգիևսկ (ռուս.՝ Георгиевск), քաղաք Ռուսաստանի Ստավրոպոլի երկրամասում։ Հանդիսանում է Գեորգիևսկի քաղաքային օկրուգի (որպես տարածքային միավոր՝ Գեորգիևսկի շրջանի) վարչական կենտրոնը և երկրամասային նշանակության քաղաք։


== Պատմություն ==
Քաղաքը հիմնվել է 1777 թվականին որպես Գեորգիևյան ամրոց։
1783 թ. այստեղ Ռուսական Կայսրության և Վրացական Թագավորության միջև կնքվել է Գեորգիևսկի պայմանագիրը, ըստ որի վրաց Հերակլ II թագավորը ընդունեց Ռուսաստանի հովանավորությունը։
1786 թ. Գեորգիևսկը ստացավ քաղաքի կարգավիճակ։ 19-րդ դարի վերջում քաղաքում առաջանում են տոնավաճառներ։
1920-ական թվականներին քաղաքը դառնում է Հյուսիսային Կովկասի խոշոր արդյունաբերական և առևտրական կենտրոններից մեկը, կառուցվում են մի շարք արդյունաբերական ձեռնարկություններ։
1942 թ. օգոստոսի 9-ից մինչ 1943 թվականի հունվարի 10-ը գտնվում է գերմանական օկուպացիայի մեջ։
1960-1970-ականներին Ստավրոպոլի երկրամասի խոշորագույն մեքենաշինական կենտրոնն է։
Քաղաքը տարբեր ժամանակահատվածներում հաճախել են Ալեքսանդր Պուշկինը, Միխայիլ Լերմոնտովը, Լև Տոլստոյը, Մաքսիմ Գորկին, Պյոտր Բագրատիոնը, Նիկոլայ Ռաևսկին, Ալեքսեյ Երմոլովը, Ալեքսանդր Սոլժենիցինը։
Գեորգիևսկում այժմ գործում են 8 միջնակարգ և 1 գիշերօթիկ դպրոցներ, գիմնազիա, 5 միջին մասնագիտական ուսումնական հաստատություն, բուհերի 15 մասնաճյուղեր (ավելի քան 10,000 ուսանող), մշակույթի տուն, Ժողովրդական թատրոն, թանգարան, 2 զբոսայգի, 2 կինոթատրոն (Ավրորա, Բերյոզկա), երկու ուղղափառ և երկու հայկական եկեղեցիներ, 3 շուկա։ Տպագրվում են 4 ռուսալեզու և 1 հայալեզու թերթեր։


== Արդյունաբերություն ==
Քաղաքում գործում են հետևյալ ձեռնարկությունները‘

Գործարաններ - կաշվի, մեխի, շինարարական քարի, ասֆալտի, հատուկ գործիքների, կաթի, գինու, գարեջրի, սպիրտի, պահածոների, մորթիների, ալրաղաց
Ֆաբրիկաներ - կարի, կոշիկի, Heinz (մանկական սնունդ)
Կոմբինատներ - թռչնաբուծական, մսի


== Տրանսպորտ ==
Մոտակա միջազգային օդակայանը գտնվում է 27 կիլոմետր հեռավորության վրա, Մինվոդի քաղաքում։ Ավտոկայարանից ավտոբուսներով և երթուղային տաքսիներով կարելի է մեկնել Պյատիգորսկ (օրական 80 ավտոբուսային և 150 երթ.տաքսիների ռեյս, ուղեվարձը‘ 40-50 ռուբլի), Մինվոդի (15 ռեյս 40 ռուբլի ուղեվարձով), Բուդյոնովսկ (15 ռեյս) և մոտակա այլ քաղաքներ։ Երկափուղային կայարանը աշխատում է շուրջօրյա։ Գնացքներով կապվաշ է Մինվոդի (օրական 7 գնացք), Բուդյոնովսկ (օրական 2) և Պռոխլադնի (օրական 5) քաղաքների հետ։ Քաղաքային տրանսպրտը ներկայացնում են երթուղային տաքսիները։ Աշխատւմ են ժամը 5։30 մինչ 23։00։ Քաղաքի սահմաններում ուղեվարձը կազմում է 9 ռուբլի։


== Ազգային պատկանելիություն ==
Ռուսներ - 69,1%
Հայեր - 24,8%
Ուկրաինացիներ - 1,4%
Կորեացիներ - 0,7%
Հրեաներ - 0,4%


== Գրականություն ==
Георгиевск и Георгиевский район. Путеводитель. «Картинформ, 2004».
Георгиевск, географо-краеведческое описание города. Елисеев А. В. Георгиевск, 2005


== Ծանոթագրություններ ==


== Արտաքին հղումներ ==
Գեորգիևսկի պաշտոնական կայքը
Բոլշայա Տես

Բոլշայա Տես (ռուս.՝ Большая Тесь), գյուղ Ռուսաստանի Կրասնոյարսկի երկրամասի Նովոսյոլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամյան դպրոց

Արամյան դպրոց, երկսեռ, ութամյա դպրոց։ Հիմնվել է 1851 թվականի փետրվարի 19-ին, Թավրիզի Ղալա թաղամասի եկեղեցու բակում՝ Սահակ եպսիսկոպոս Սաթունյանի նախաձեռնությամբ։ Մինչև 1875 թվականը կոչվել է Ներսիսյան (ի պատիվ Ներսես Շնորհալիի), հետագայում՝ իրանահայ բարերար Արամյանի անունով։
Սկզբում արական դպրոց էր, 1887 թվականին տեղափոխվելով Թումանյանցների միջոցներով կառուցված Աննայան դպրոցի շենքը և միանալով օրիորդաց դպրոցին՝ դարձել է երկսեռ և կոչվել Արամյան-Աննայան ազգային դպրոց։ 1852 թվականին ունեցել է 60 աշակերտ, հաջորդ տարի՝ 100։ Հետագայում աշակերտների թիվը հասել է 240-260-ի։
Դասավանդվել են հայերեն, ռուսերեն, ֆրանսերեն, պարսկերեն և այլ առարկաներ։ Ուսուցումը հայերեն էր։ Դպրոցի առաջին տեսուչը Տեր Հովսեփ քահանան էր։ Գործել է մինչև 1936 թվականը։ 1851-1875 թվականներին կոչվել է Ներսիսյան (Ներսես Շնորհալու անունով), այնուհետև՝ Արամյան դպրոց։
1909 թվականին, թեմական–կենտրոնական միջնակարգ դպրոցի հիմնադրումից հետո, Արամյան դպրոց դարձավ նրա նախապատրաստականներից մեկը։ Արամյան դպրոց մեծ գործ է կատարել պարսկահայերի լուսավորության ասպարեզում։ Սինչև 1936 վարժարանը տվել է շուրջ 1300 ընթացավարտ։ Ավարտողները հնարավորություն են ունեցել ուսումը շարունակել Թավրիզի թեմական–կենտրոնական միջնակարգ դպրոցում։ Արամյան դպրոցում դասավանդել են Րաֆֆին և Հրաչյա Աճառյանը։


== Ծանոթագրություններ ==


== Գրականություն ==
Մեծապատիվ խմբագիր։ «Մեղու Հայաստանի», 1874, № 8։
Մեծապատիվ խմբագիր։ «Մեղու Հայաստանի», 1874, № 12։
Դավրեժ։ «Մեղու Հայաստանի», 1875, № 35-36։
Թավրիզի Արամյան դպրոցի...: «Մշակ», 1913, № 29։
Արամյան դպրոցի 60-ամյակի առիթվ։ «Մշակ», 1913, № 43։
Տեր-Վարդանյան Ա., Համառոտ պատմություն Թավրիզի Արամյան դպրոցի 60-ամյա գոյության, Թավիզ, 1913, 48 էջ։
Գևորգյան Կ., Ամենուն տարեգիրքը, Բեյրութ, 1958, էջ 418-426։


== Արտաքին հղումներ ==
Իրանի հայկական դպրոցները Archived 2017-05-17 at the Wayback Machine.
Թավրիզի թեմական դպրոց
ԱՐԱՄՅԱՆ ՎԱՐԺԱՐԱՆ. ԶԱՐԳԱՆԱԼ ԵՎ ԾԱՌԱՅԵԼ ԳՈՐԾՈՒՆԵՈՒԹՅՈՒՆԸ ԵՎ ԱՌԱՔԵԼՈՒԹՅՈՒՆԸ
Իսկ այժմ, տիկնայք և պարոնայք (ֆիլմ)

Իսկ այժմ, տիկնայք և պարոնայք (անգլ.՝ And Now… Ladies and Gentlemen…), թրեյլերի ռեժիսորն է Կլոդ Լելուշը։ Թողարկվել է 2002 թվականին։ Գլխավոր դերերում են Ջերեմի Այրոնսը և ֆրանսիացի հայտնի երգչուհի Պատրիսիա Կաասը։ Պատրիսիա Կաասը նաև ձայնագրել է մի երգ նույն վերնագրով, նրա 2002 թվականի «Piano Bar» ալբոմում։ Ֆիլմը ցուցադրվել է 2002 թվականին «Կաննի կինոփառատոն» մրցութային ծրագրից դուրս։


== Դերերում ==


== Ծանոթագրություններ ==


== Արտաքին հղումներ ==
http://www.imdb.com/title/tt0283883/
Կորնա

Կորնա (ֆր.՝ Cornas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2255 մարդ, բնակչության խտությունը` 270.71 մարդ/կմ²։ Բնակավայրը զբաղեցնում է 8.33 կմ² տարածք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1476 աշխատունակ (15-64 տարեկան) բնակիչ, որոնցից ակտիվ էին 1070-ը, իսկ ոչ ակտիվները` 406։ Ակտիվության ցուցանիշը կազմում է 72,5 %։ 1070 աշխատունակ մարդկանցից աշխատել է 997 անձ (537 տղամարդ և 460 կին)։ Գործազուրկ են եղել 73 անձ (20 տղամարդ և 53 կին)։ 406 անաշխատունակներից 133-ը եղել են աշակերտներ կամ ուսանողներ, 198-ը` թոշակառուներ, իսկ 75-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեռնաու (Բրանդենբուրգ)

Անվան այլ կիրառումների համար տե՛ս՝ Բերնաու (այլ կիրառումներ)Բեռնաու (գերմ.՝ Bernau bei Berlin), կոմունա Գերմանիայում, գտնվում է Բրանդենբուրգում։
Մտնում է Բարնիմ համայնքի կազմի մեջ։ Բնակչությունը 36 338 մարդ է (2010 թվականի դեկտեմբերի 31-ի տվյալներով) ։ Զբաղեցնում է 103,72 կմ² տարածք։ Պաշտոնական կոդը՝ 12 0 60 020 ։
Քաղաքը բաժանվում է 8 քաղաքային համայնքների։


== Պատկերասրահ ==

		
		


== Ծանոթագրություններ ==


== Արտաքին հղումներ ==
http://www.bernau-bei-berlin.de/
Տոլոշ

Տոլոշ (վրաց.՝ ტოლოში), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Ասպինձայից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 440 մարդ։


== Ծանոթագրություններ ==
Կալտինո (գյուղ, Վսևոլոժսկի շրջան)

Կալտինո (ռուս.՝ Кальтино), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 162 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դայք

Դայք (անգլ.՝ dike, dyke՝ քարե պատ), զուգահեռ մակերևույթներով սահմանափակված ներծին մարմին, որը ներփակող ապարներում տեղադրվում Է հիմնականում մեծ թեքությամբ՝ ուղղաձիգ կամ զուգահեռ կրկնվող տեկտոնական ճեղքերում։ Բնորոշվում Է խիստ բազմազան կազմությամբ՝ գերհիմնայինից մինչև թթու։ Դայքերը բնորոշվում են մեծ և փոքր երկարությամբ, խորությամբ և համեմատաբար փոքր հզորությամբ։ Ըստ տեղադրվածության լինում են՝ ճառագայթաձև, միմյանց նկատմամբ զուգահեռ, օղակաձև, կիսաօղակաձև և հիմնականում գծային։ Հայաստանի բնատարածքը բարդեցված է տարբեր երկարության, հզորության ու տարբեր ապարագրական կազմության տարահասակ դայքերով։ Փոքր Կովկասի, Հայաստանի կառուցվածքամետաղագոյացման գոտիներում, հանքային շրջաններում, հանքային դաշտերում, հանքավայրերում դայքերը երբեմն հանդիսանում են տարատեսակ օգտակար հանածոների (պղինձ-հրաքարային ոսկեբեր, բազմամետաղային ոսկեբեր, պղինձ-մոլիբդենային, ոսկի-սուլֆիդային և այլն) որոնողական նախադրյալ։
Զալիզնիչնիե Բորկի

Զալիզնիչնիե Բորկի (ուկրաիներեն՝ Залізничні Бірки), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1659 թվականին։
2001 թվականի տվյալներով Զալիզնիչնիե Բորկի գյուղում բնակվում էր 108 մարդ։ Բնակավայրը զբաղեցնում է 0,467 կմ² տարածք։ Բնակչության խտությունը կազմում էր 231,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուտ Պախարյա

Պուտ Պախարյա (ռուս.՝ Путь Пахаря), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիեզերագնացության օր

Տիեզերագնացության օր (ռուս.՝ День космонавтики), սկզբում նշվել է ԽՍՀՄ-ում, իսկ այնուհետև` Ռուսաստանում և այլ  հետխորհրդային երկրներում, նշվում է ապրիլի 12-ին` ի պատիվ մարդու առաջին թռիչքին դեպի տիեզերք։


== Պատմություն և տոնակատարություն ==
1961 թվականի ապրիլի 12-ին խորհրդային տիեզերագնաց Յուրի Գագարինը «Վոստոկ-1» տիեզերանավով թռիչք է կատարել «Բայկոնուր» տիեզերական թռիչքների կայանից և առաջին անգամ աշխարհում կատարել է ուղեծրային թռիչք ամբողջ Երկիր մոլորակի շուրջը։ Տիեզերական շուրջերկրյա ճանապարհորդային տարածությունը տևել է մոտ 2 ժամ։  
Խորհրդային միությունում տոնը սահմանվել է ԽՍՀՄ միության բարձրագույն նախագահության հրամանով, 1962 թվականի ապրիլի 9-ին։ Տոնվում է Տիեզերագնացության օրը անունով։ Այդ տոնը սահմանվել է ԽՍՀՄ-ի երկրորդ օդաչու-տիեզերագնացի` Գերման Տիտովի առաջարկով. վերջինս դիմել ԽՄԿԿ Կենտրոնական կոմիտե համապատասխան առաջարկով 1962 թվականի մարտի 26-ին։ 
Հենց այդ նույն օրը նշվում է Օդագնացության և տիեզերագնացության համաշխարհային օրը` համաձայն Ընդհանուր միջազգային օդագնացության ֆեդերացիայի 61-րդ արձանագրության, որը նշվել է 1968 թվականի նոյեմբերից` Միջազգային օդագնացության ֆեդերացիայի միության որոշումով, ընդունվել է 1969 թվականի ապրիլի 30-ին ԽՍՀՄ օդագնացության սպորտի ֆեդերացիայի առաջարկով։      
Ռուսաստանի Դաշնությունում Տիեզերագնացության օրը նշվել է 1995 թվականի մարտի 13-ից` «Ռուսաստանի զինվորական փառքի և հիշարժան օրերի մասին» № 32-ФЗ Դաշնային օրենքների 1.1 հոդվածի համապատասխան։ Որպես կանոն, գլխավոր միջոցառումները տոնի տոնակատարության շրջանակներրում անց են կացվում Մոսկվայում. Մոսկվայի մոլորակադիտարանում անց են կացվում էքսկուրսիաներ, իսկ Տիեզերագնացության թանգարանում պատրաստում են հատուկ նախագծեր, դասախոսություններ և հանդիպումներ։ Ռուսհամագործակցության ներկայացուցիչները 80 երկրներում Տիեզերագնացության օրը կազմակերպում են «Մերոնք տիեզերքում» նախագիծը, որը ներառում է կազմակերպչական միջոցառումներ և մրցույթներ։ Նախագիծը անց է կացվում «Ռոսկոսմոսի», Յուրի Գագարինի ընտանիքի անդամների և Ռուսաստանի Կրթության և գիտության նախարարության աջակցությամբ։         


== Մարդու` տիեզերք թռչելու միջազգային օր ==
2011 թվականի ապրիլի 7-ին Միավորված ազգերի կազմակերպության գլխավոր ասամբլեաի պլենարային հատուկ նիստի ժամանակ ընդունվել է բանաձև, որը պաշտոնապես հայտարարել է ապրիլի 12-ը Մարդու տիեզերք թռչելու միջազգային օր։ Բանաձևն ստորագրել են ավելի քան 60 երկրներ։


== Օրվա այլ իրադարձություններ ==
Դեպի տիեզերք կատարված առաջին թռիչքից ուղիղ քսան տարի անց, 1981 թվականի ապրիլի 12-ի թռիչքը ղեկավարել է ամերիկյան «Սփեյս Շաթլ» ընկերությունը։ 
Երկու իրադարձությունների պատվին էլ աշխարհի շատ քաղաքներում 2001 թվականից անց էր կացվում «Յուրայի գիշեր» միջոցառումը։ Կազմակերպիչն է Տիեզերական սերնդի խորհրդակցական խորհուրդ ոչ կառավարական կազմակերպությունը, որը միավորում է աշխարհի ավելի քան 60 երկրներ։


== Ֆիլատելիա, դրամագիտություն և ֆալերիստիկա ==

		
		
		
		
		
		
		


== Ծանոթագրություններ ==


== Արտաքին հղումներ ==
История праздников День авиации и День космонавтики
День космонавтики в официальных документах СССР
ՈՒԵՖԱ Չեմպիոնների Լիգա 2017-2018 (որակավորման փուլ)

Չեմպիոնների լիգայի 2017-18 մրցաշրջանի որակավորման փուլը սկսել է հունիսի 27-ին և ավարտվելու է օգոստոսի 23-ին։
Չեմպիոնների լիգայի որակավորման փուլի շրջանակներում տեղի է ունենում երկու առանձին փուլ. առաջինը այն ազգային առաջնությունների չեմպիոնների համար, որոնք չեն ստացել խմբային փուլի ուղեգիր, իսկ երկրորդը` ազգային առաջնությունում չեմպիոն չդարձած այն ակումբների համար, որոնք չեն ստացել խմբային փուլի ուղեգիր։
Չեմպիոնների լիգայի երրորդ որակավորման փուլից դուրս մնացած ակումբները մասնակցում են Եվրոպայի լիգայի չորրորդ որակավորման փուլին, իսկ չեմպիոնների լիգայի չորրորդ որակավորման փուլից դուրս մնացածները ստանում են Եվրոպայի լիգայի խմբային փուլի ուղեգիր։
Վիճակահանության ժամանակ ակումբները 2016-17 մրցաշրջանի վերջին գործակիցների համապատասխանությամբ բաժանվում են երկու զամբյուղի։


== Վիճակահանություն ==
Աղբյուր՝ uefa.com


== Մասնակիցներ ==


== Առաջին որակավորման փուլ ==


==== Խաղեր ====


== Ծանոթագրություններ ==


== Արտաքին հղումներ ==
UEFA Champions League (պաշտոնական կայք)
Կրիվուշկա

Անվան այլ կիրառումների համար տե՛ս՝ Կրիվուշկա (այլ կիրառումներ)Կրիվուշկա (ռուս.՝ Кривушка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Պիժա գետի աջ ափով՝ 16 կմ հեռավորության վրա։ Գետի երկարությունը 228 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200312115100010040
Հիդրոլոգիական ուսումնասիրությունների կոդը - 115101004
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանևիչի

Մանևիչի (ուկրաիներեն՝ Маневичі), քաղաքատիպ ավան Ուկրաինայի Վոլինի մարզի Մանևիչի շրջանում։ Հիմնադրվել է 1892 թվականին։
Չճշտված տվյալներով Մանևիչի քաղաքատիպ ավանում բնակվում էր 10 489 մարդ։ Բնակավայրը զբաղեցնում է 4,8 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իհսիմ

Իհսիմ (արաբ․՝ إحسم‎‎), քաղաք Սիրիայի Արաբական Հանրապետության հյուսիս-արևմուտքում՝ Իդլիբի մարզի Առիհայի գավառում։ Հանդիսանում է համանուն շրջան վարչական կենտրոնը։ 2004 թվականի տվյալներով՝ շրջանն ուներ 65 235 բնակիչ։


== Աշխարհագրական դիրք ==
Քաղաքը տեղակայված է Իդլիբի մարզի կենտրոնական մասում։
Իհսիմը տեղակայված է գավառի վարչական կենտրոն Իդլիբ քաղաքից ոչ հեռու և երկրի մայրաքաղաք Դամասկոսից 250 կմ դեպի հյուսիս- հյուսիս-արևելք։


== Տրանսպորտ ==
Քաղաքից ոչ հեռու գտնվում է մարզկենտրոն Իդլիբը, Հալեպ — Համա ավտոմայրուղին և երկաթուղին։ Ամենամոտ քաղաքացիական օդանավակայանը՝ Բասել Ալ-Ասադ միջազգային օդանավակայան (անգլ.՝ Bassel Al-Assad International Airport), գտնվում է Լաթակիա քաղաքում։


== Բնակչություն ==
Իհսիմ քաղաքը շրջակա 20 գյուղերի և ավանների հետ կազմում է Իհսիմի շրջանը՝ 65,409 բնակչությամբ


== Ծանոթագրություններ ==
Էլլամաա (գյուղ, Նիսսի շրջան)

Անվան այլ կիրառումների համար տե՛ս՝ ԷլլամաաԷլլամաա (էստ․՝ Ellamaa), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 172 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հյուսիս-հարավ (ֆիլմ)

Անվան այլ կիրառումների համար տե՛ս՝ Հյուսիս և Հարավ (այլ կիրառումներ)Հյուսիս-հարավ, 2015 թվականին «Sharm Pictures»-ի նկարահանած հայկական արկածային կինոկատակերգություն։


== Սյուժե ==
Ֆիլմի հիմքում 4 տղայի ընկերությունն է. նրանցից մեկը փորձանքի մեջ է ընկնում, իսկ ընկերներն օգնում են «ջրից չոր դուրս գալ»։
Կրտսեր գիտաշխատող Նվերը, մասնագիտական պատվեր ստանալով, մեծահարուստ Լամբերտ Խաչատուրովիչից, որոշում է օգտվել առիթից և ընկերների համար երեկույթ կազմակերպել պատվիրատուի շքեղ առանձնատանը։ Չափից դուրս աշխուժության արդյունքում ջարդվում է Լամբերտ Խաչատուրովիչի հոր արձանը։ Հաշվի առնելով վերջինիս վերաբերմունքը հոր հիշատակին՝ ընկերները հեշտությամբ պատկերացնում են Նվերի վախճանը...
Տղաները մոգոնում են «փրկության ծրագիր», սակայն ունքն ուղղելու փոխարեն աչքն էլ են հանում։ Այժմ նրանք ոչ միայն պետք է արձանի գումարը վճարեն, այլև՝ կազմակերպեն շքեղ հարսանիք, որի համար ստացած կանխավճարն այլևս չկա, իսկ փեսացուն խաղից դուրս է...


== Դերերում ==
Միշո
ՀՏ Հայկո
Սոս Ջանիբեկյան
Դավիթ Թովմասյան
Դիանա Մալենկո
Մկրտիչ Արզումանյան
Ռոլանդ Գասպարյան
Սոնա Շահգելդյան
Արթուր Կարապետյան
Մարջան Ավետիսյան
Էվա Խաչատրյան
Սաթենիկ Օհանյան
Լեռնիկ Հարությունյան


== Ծանոթագրություններ ==


== Արտաքին հղումներ ==
Ֆիլմի մասին http://sharmpictures.am կայքում Archived 2016-03-04 at the Wayback Machine.
Հյուսիս-Հարավ, 2015 IMDB
Հյուսիս-Հարավ, 2015 KINOPOISK
Հյուսիս-Հարավ ֆիլմը դիտել ամբողջությամբ
Չերվոնոե (ավան, Իլինեցկոեի շրջան)

Անվան այլ կիրառումների համար տե՛ս՝ ՉերվոնոեՉերվոնոե (ուկրաիներեն՝ Червоне), ավան Ուկրաինայի Վիննիցայի մարզի Իլինեցկոեի շրջանում։
2001 թվականի տվյալներով Չերվոնոե ավանում բնակվում էր 41 մարդ։ Բնակավայրը զբաղեցնում է 0,07 կմ² տարածք։ Բնակչության խտությունը կազմում էր 585,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լուկաս Պապադեմոս

Լուկաս Պապադեմոս (հուն.` Λουκάς Παπαδήμος, հոկտեմբերի 11, 1947(1947-10-11), Աթենք, Հունաստան), հույն տնտեսագետ, 2011 թվականի նոյեմբերի 11-ից մինչև 2012 թվականի մայիսի 16-ը ստանձնել է Հունաստանի վարչապետի պաշտոնը։ Մինչ վարչապետ ընտրվելը՝ Պապադեմոսն եղել է Հունական բանկի կառավարիչը (1994-2002 թթ.), ինչպես նաև Եվրոպական կենտրոնական բանկի փոխնախագահը (2002-2010 թթ.)։
Պապադեմոսը համարվում է մակրոէկոնոմիկայի ոլորտում Եվրոպայի առաջատար մասնագետներից մեկը, ինչի համար էլ նախկին վարչապետի հրաժարականից հետո ընտրվել էր որպես Հունաստանի վարչապետ՝ երկիրը ճգնաժամային վիճակից դուրս բերելու համար։


== Ծանոթագրություններ ==


== Արտաքին հղումներ ==
Վարչապետի պաշտոնական կայք
Ռեզյումեն Archived 2004-08-22 at the Wayback Machine. «ECB» կայքում
BBC պրոֆիլ
Սուրբ Ամբրոսիոյի բազիլիկ

Սուրբ Ամբրոսիոյի բազիլիկ (Basilica di Sant’Ambrogio), բազիլիկ, կառուցվել է 379-386 թվականներին, սբ․ Ամվրոսիա Մեդիոլանսկի գերեզմանոցի տեղում՝ Միլանում։
Նախկինում այն կոչվել է «Նահատակների բազիլիկ» (Basilica Martyrum)։ Նրա ներկայիս լոմբարդո-հռոմեական տեսքը ձեռք է բերվել 1099 թվականին։
Եկեղեցում պահպանված է սուրբ Ամբրոսիոյի, ինչպես նաև Գերասիա և Պորտասիա սուրբերի մասունքները։ Բազիլիկում նաև պահպանված է Լյուդովիկոս II կայսրի մասունքները։


== Ծանոթագրություններ ==
Վոլֆսբուրգ ՖԱ

Անվան այլ կիրառումների համար տե՛ս՝ Վոլֆսբուրգ (այլ կիրառումներ)Վոլֆսբուրգ (գերմ.՝ Verein für Leibesübungen Wolfsburg e.V.), գերմանական ֆուտբոլային ակումբ։ Ակումբը հիմնադրվել է 1945 թվականին և ներկայումս հանդես է գալիս Բունդեսլիգայում՝ Գերմանիայի բարձրագույն դիվիզիոնում։
Վոլֆսբուրգը Բունդեսլիգան հաղթել է 1 անգամ՝ 2008-09 մրցաշրջանում, 1-ական անգամ նվաճել է Գերմանիայի գավաթը և Գերմանիայի սուպերգավաթը։


== Պատմություն ==


=== 1938-1946 ===
Քաղաք Վոլֆսբուրգը հիմնադրվել է 1938 թվականին որպես Ֆոլքսվագենի աշխատողների քաղաք։ Առաջին ֆուտբոլային ակումբը, ստեղծված գործարանի կողմից եղավ՝ BSG Volkswagenwerk Stadt des KdF-Wagen-ը։ Այս թիմը խաղացել է Gauliga Osthannover 1943-1944 և 1944-1945 մրցաշրջաններում։
1945 թվականի սեպտեմբերի 12-ին հիմնվեց VSK-Վոլֆսբուրգ ֆուտբոլային ակումբը։ Նրա մարզահագուստը եղավ կանաչ-սպիտակ։ 1945 թվականի դեկտեմբերի 15-ին ակումբը ճգնաժամի մեջ էր, և այդ ժամանակ թիմի բոլոր ֆուտբոլիստները միաժամանակ հեռացան։ Յոզեֆ Մեյերը եզակիներից էր, ով մնացել էր ակումբում։ Նա աշխատում էր Վիլի Հիլբերթի հետ միաժամանակ, որպեսզի վերադարձներ նախկին փառքը։ Այդ տարի ստեղծվեց նոր թիմ, ինչպիսին հիմա հայտնի VfL Վոլֆսբուրգն էր։ 1946 թվականի նոյեմբերի վերջին թիմը Շալկե 04-ի հետ ունեցավ ընկերական հանդիպում, որից հետո Շալկեի հովանավորը դարձավ BSG Volkswagenwerk Stadt des KdF-Wagen ընկերությունը։


=== 1946-1963 ===
Վոլֆսբուրգը դանդաղ, սակայն կարողանում էր նախապատրաստվել հաջորդ մրցաշրջաններին։ Նրանք հաղթեցին մի քանի առաջնություններ, սակայն նրանք պատրաստ չէին խաղալ բարձրագույն առաջնություններում։


=== 1963—1997 ===
1970-ականների կեսերից մինչև 90-ականներ Վոլֆսբուրգը խաղում էր սիրողական «Օբերլիգա Հյուսիս» կոչվող մրցաշարում։ 1991 և 1992 թվականներին առաջին տեղ գրավելուց հետո Վոլֆսբուրգը 1992-1993 մրցաշրջանում սկսում է հանդես գալ Երկրորդ Բունդեսլիգայում։ Արդեն 1995 թվականին իր հզորության շնորհիվ Վոլֆսբուրգը դուրս էր եկել Գերմանիայի գավաթի եզրափակիչ, որտեղ պարտվեց Մյունխենգլադբախի Բորուսիային 3:0 հաշվով։


== Նվաճումներ ==


=== Ազգային ===
Բունդեսլիգա
Հաղթող (1). 2008–09
Երկրորդ տեղ (1). 2014–15
Գերմանիայի գավաթ
Հաղթող (1). 2014–15
Երկրորդ տեղ (1). 1994–95
Գերմանիայի սուպերգավաթ
Հաղթող (1). 2015


=== Տեղական ===
Գերմանական Ամատեուրմաստերշաֆտ
Երկրորդ տեղ (1). 1963
Ամատեուրօբերլիգա Հարավային Սաքսոնիա (II)
Հաղթող (3). 1952, 1954, 1963
Ռեգիոնալլիգա Հյուսիս (II):
Երկրորդ տեղ (1). 1970
Օբերլիգա Հյուսիս (III)
Հաղթող (2). 1991, 1992
Երկրորդ տեղ (3). 1976, 1978, 1988
Հարավային Սաքսոնիայի գավաթ
Հաղթող (3). 1962, 2002, 2003


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Վոլֆսբուրգի պաշտոնական կայքը
Վոլֆսբուրգի պաշտոնական Տվիտերի էջը
Վոլֆսբուրգի պաշտոնական Ֆեյսբուքի էջը
Վոլֆսբուրգի պաշտոնական Ինստագրամի էջը
Վոլֆսբուրգի պաշտոնական ՅուԹյուբի էջը
Վոլֆսբուրգը transfermarkt-ում
Վոլֆսբուրգը futbol24.com-ում
Վոլֆսբուրգը soccerway.com կայքում
Վոլֆսբուրգը Բունդեսլիգայի պաշտոնական կայքում
Վոլֆսբուրգը ՈՒԵՖԱ-ի պաշտոնական կայքում
Կարագուժինո

Կարագուժինո (ռուս.՝ Карагужино, բաշկիրերեն՝ Ҡарағужа), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխայլովսկի պալատ

Միխայլովսկի պալատ (ռուս.՝ Михайловский дворец), նախկին մեծ իշխանական պալատ, որը գտնվում է Սանկտ Պետերբուրգի կենտրոնում՝ արվեստի հրապարակում, ճարտարապետության ամպիրի հուշարձան։ 
Շենքում գտնվում է Ռուսական պետական թանգարանը։


== Ստեղծման պատմություն ==
Հիմնականում իշխան Միխայիլ Պավլովիչի նոր նստավայրի կառուցման գաղափարը պատկանում էր նրա հորը՝ Պավել I: 1798 թվականին կրտսեր որդուն՝ Միխայիլին հրամայեց խնայել գումարը պալատի կառուցման համար։ Պավել I չկարողացավ տեսնել իր գաղափարների իրականացումը, քանի որ պալատական հեղաշրջման արդյունքում նա մահացավ։ Չնայած դրան, կայսեր հրամանը կատարվեց։ Երբ լրացավ Միխայիլի 21 տարին, կայսր Ալեքսանդր I որոշեց սկսել պալատի շինարարությունը։
Կառուցվող պալատի ճարտարապետը Կարլ Ռոսսին էր։ Պալատի նախագծի վրա ճարտարապետը սկսեց աշխատել 1817 թվականից, ուզում էին Վորոնցովի պալատի տեղում ստեղծել մեծ իշխանի նոր նստավայրը, իսկ այնուհետև որոշեցին Չերնիշովի տան տեղում (այնտեղ արդյունում կառուցվեց Սանկտ Պետերբուրգի Մարինոյի պալատը)։ Այդ ամայի վայրում պալատը կառուցելու որոշումից հետո ճարտարապետը սկսեց ստեղծել նախագիծ ոչ թե գոյություն ունեցող շենքերի վերակառուցման՝ այլ նոր քաղաքային անսամբլի համար։ Այստեղ ճարտարապետի կողմից ծրագրված էր կառուցել ոչ միայն պալատը, այլ նաև հրապարակ և երկու նոր փողոցներ (Ինժեներական և Միխայլովսկի)։
1819 թվականի ապրիլի սկզբին ստեղծվեց «Մեծ իշխան Միխայիլ Պավլովիչի կառուցման հանձնաժողովը»։ Շենքի հանդիսավոր հիմքը դրվեց հուլիսի 14-ին, իսկ բուն շինարարությունը սկսվեց հուլիսի 26-ին։ Մարսավայի դաշտի կողմից ստեղծվեց այգի, որը նույնպես կրում էր այդ նույն անվանումը։ 1825 թվականի օգոստոսի 30-ին (սեպտեմբերի 11) պալատը օծվեց։
1895 թվականին Միխայիլ Պավլովիչի թոռները վաճառեցին գանձարանին։ 1825 թվականի ապրիլի 13-ին (25) Նիկոլայ երկրորդի հրամանով դարձավ կայսր Ալեքսանդր III անվան թանգարան։


== Ծանոթագրություններ ==


== Գրականություն ==
Пилявский В. И. Зодчий Росси. - М.-Л.: ГИАиГ, 1951:
Այզեա Թոմաս

Այզիա Լորդ Թոմաս III (անգլ.՝ Isiah Lord Thomas III, ապրիլի 30, 1961(1961-04-30), Չիկագո), ամերիկացի նախկին բասկետբոլիստ, բասկետբոլային մարզիչ։ Մարզական կարիերայի ընթացքում (1981–1994) հանդես է եկել Բասկետբոլի ազգային ասոցիացիայի (NBA) «Դետրոյթ Փիստոնս» ակումբում որպես խաղարկող։ 12 անգամ ճանաչվել է NBA աստղ, 2 անգամ անընդմեջ դարձել է NBA-ի չեմպիոն՝ 1989 և 1990 թվականներին՝ վերջին տարում արժանանալով գերեզրափակիչի ամենաարժեքավոր խաղացողի տիտղոսին։ 2000 թվականին առաջադրվել է Բասկետբոլի փառքի սրահ։ Ընդգրկվել է NBA-ի պատմության 50 մեծագույն բասկետբոլիստների ցուցակում։
Բասկետբոլիստի կարիերան ավարտելուց հետո զբաղվել է մարզչական գործունեությամբ, եղել է «Նյու Յորք Նիքսի», «Ինդիանա Փեյսերսի», և բոլորովին վերջերս՝ Ֆլորիդայի միջազգային համալսարանի բասկետբոլային թիմի գլխավոր մարզիչը։


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2013-05-13 at the Wayback Machine.(անգլ.)
Էջը ԻնտերԲասկետ կայքում(անգլ.)
(7584) Օսիեցկի

(7584) Օսիեցկի (անգլ.՝ Ossietzky), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 9-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,883846 ա. մ., առավելագույնը մոտենում է 2,6653 ա. մ. հեռավորության վրա և հեռանում 3,1024 ա. մ.։ Արեգակի շուրջ մեկ ամբողջական պտույտ է կատարում 1788,78 երկրային օրվա ընթացքում, իր ուղեծրով շարժվելով միջինում 0,201255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7584) Օսիեցկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվանովկա (գյուղ, Լիպովա Դոլինայի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Իվանովկա գյուղում բնակվում էր 239 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդիկ (լեռ)

Անվան այլ կիրառումների համար տե՛ս՝ Բերդիկ (այլ կիրառումներ)Բերդիկ, լեռ Երնջակ գավառում, Երջակ գետահովտի վերին հոսանքում՝ Երնջակ գետի ձախ կողմում 3-4 կմ արևելք, Շահկերտ գյուղից 7 կմ հարավ–արևելք՝ Շահկերտ գյուղատեղի մոտ։ Սակավ բուսականությամբ և զառիթափ լանջերով լեռ է և ծովի մակարդակից ունի 2069 մ բարձրություն։ Այս լեռան փեշին է գտնվել Երնջակ գավառի Բերդիկ գյուղը, Ապրակունիս գյուղից մոտ 12 կմ հյուսիս-արևելք։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։


== Ծանոթագրություններ ==
Անդրեևկա (գյուղ, Ալեկսանդրովի գյուղական խորհուրդ)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Անդրեևկա գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուրցուրակո

Կուրցուրակո (ռուս.՝ Куцурако), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Նուցուրակո գետի աջ ափին՝ 0,9 կմ հեռավորության վրա։ Գետի երկարությունը 10 կմ է,ավազանի տարածքը 33,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000889
Հիդրոլոգիական ուսումնասիրությունների կոդը - 109300088
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մահացածներ բեռնատարում (Սան Անտոնիո, 2022)

2022 թվականի հունիսի 27-ին Ամերիկայի Միացյալ Նահանգների Տեխաս նահանգի Սան Անտոնիո քաղաքի Լաքլենդ ռազմաօդային բազայի մոտ, տրակտորի բեռնատար-կցասայլում հայտնաբերվել է 46 դի։ Հաղորդվում է, որ մահերը տեղի են ունեցել Հարավային Տեխասում ապօրինի ներգաղթյալների մաքսանենգության ակնհայտ փորձի ժամանակ, և դա իր տեսակի մեջ մաքսանենգության ամենամահաբեր միջադեպն է Ամերիկայի Միացյալ Նահանգների պատմության մեջ։


== Նախապատմություն ==
2022 ֆինանսական տարվա ընթացքում գրանցվել է ԱՄՆ-Մեքսիկա սահմանը հատած ներգաղթյալների ռեկորդային քանակություն։ Իշխանությունները գրանցել են ավելի քան 2 միլիոն ներգաղթյալի ձերբակալություն։ ԱՄՆ մաքսային և սահմանների պաշտպանության տվյալները ցույց են տվել, որ մայիսին սահմանին անօրինական ներգաղթի ձերբակալությունները հասել են երբևէ գրանցված ամենաբարձր մակարդակին։ Նրանք մայիս ամսին սահմանի երկայնքով 239,416 ձերբակալություն են իրականացրել, ինչը 2 տոկոսով ավել է ապրիլի համեմատ՝ ըստ ընդհանուր տվյալների։
Սան Անտոնիոն հայտնի է որպես Տեխասից Միացյալ Նահանգներ տեղափոխվող ներգաղթյալների հիմնական տարանցիկ կետ։ Մաքսանենգները մեծ բեռնատարների միջոցով գաղթականներին տեղափոխում են  քաղաք, որը գտնվում է ԱՄՆ-Մեքսիկա սահմանից 150 մղոն հեռավորության վրա։ 2022 թվականի հունիսի սկզբին, Լոս Անջելեսում կայացած Ամերիկյան երկրների գագաթնաժողովի ժամանակ ԱՄՆ Ներքին անվտանգության նախարարությունը մանրամասներ է հրապարակել մարդկանց մաքսանենգության և չարտոնված ներգաղթի դեմ պայքարելու Ջո Բայդենի վարչակազմի ջանքերի վերաբերյալ։ Արևմտյան կիսագնդում մեկնարկած գործողությունների շարքը հանդիսանում է՝ տարածաշրջանում երբևէ իրագործված, մարդկանց մաքսանենգության դեմ պայքարի ամենախոշոր գործողություններից մեկի մի մասը, որտեղ ավելի քան 1300 աշխատակիցներ են մասնակցել, և մոտ 2000 մաքսանենգ է ձերբակալվել են ընդամենը երկու ամսվա ընթացքում]:


== Բացահայտում ==
Հունիսի 27-ին տրակտոր-կցասայլը հայտնաբերել են մոտակա հիմնարկի աշխատողները։ Տրակտոր-կցասայլում հայտնաբերվել է առնվազն 46 դի։ 16 հոգի ողջ են եղել և հոսպիտալացվել են։ Հաղորդվում է, որ մահերը տեղի են ունեցել առերեւույթ միգրանտների մաքսանենգության ժամանակ։ Երեք անձ բերման է ենթարկվել։


== Անդրադարձ ==
Տեխասի նահանգապետ Գրեգ Էբոթը և սենատոր Թեդ Քրուզը մեղադրել են ԱՄՆ նախագահ Ջո Բայդենին, ասելով, որ նրա «բաց սահմանների» քաղաքականությունն է հանգեցրել է այս դեպքին, և նրա «օրենքն իրականացնելուց հրաժարվելը» (...) «մահացու հետևանքներ է ունեցել»։ Մեքսիկայի նախագահ Անդրես Մանուել Լոպես Օբրադորը ափսոսանք է հայտնել մահերի համար և ասել, որ Մեքսիկայի կառավարությունը պատրաստ է աջակցել ԱՄՆ իշխանություններին։ Լոպես Օբրադորը  ասել է, որ ողբերգության պատճառը «մարդկանց թրաֆիքինգն»  է  և «հուսահատությունը»։


== Ծանոթագրություններ ==
Կանցոն (այլ կիրառումներ)

Կանցոն (իտալերեն՝ canzone — երգ) տերմինը կարող է նշանակել․

քնարական բանաստեղծություն ասպետական սիրո մասին պրովանսյան տրուբադուրների միջնադարյան պոեզիայում։ Սկզբնապես տարածված է եղել Իտալիայում՝ 13-17-րդ դարերում։ Կանցոնի դասական նմուշներ են ստեղծել Դանթեն ու Պետրարկան։
Աշխարհիկ բազմաձայն երգ Վերածննդի դարաշրջանում։ Գործիքային կանցեն իմիտացիոն-պոլիֆոնիկ պիեսի տեսքով զարգացավ 16-17-րդ դարերում (սկզբում իբրև վոկալ կանցոնի փոխադրություն)։ Հոմոֆոնային ոճի պայմաններում տարածվեց կանցոն մեկ ձայնի համար՝ գործիքային նվագակցությամբ։ Այդ ձևը պահպանվեց 19-20-րդ դարերում գործիքային կանցոնում՝ իր երգուն մեղեդիով (յուրատեսակ «երգ առանց խոսքի»)։ Երբեմն կանցոն են անվանում վոկալ և գործիքային քնարական պիեսները (հատվածներ օպերաներից, սիմֆոնիաների, կոնցերտների մասեր)։
Սոյգինո

Սոյգինո (ռուս.՝ Сойгино, չուվաշերեն՝ Суйкăн), գյուղ Ռուսաստանի Չուվաշիա հանրապետության Ալատիրսկի շրջանի կազմում։
Բնակչությունը 2002 թվականին գրանցված տվյալներով կազմում էր 1023 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուռի (Թիմարի գավառ)

Անվան այլ կիրառումների համար տե՛ս՝ Ուռի (այլ կիրառումներ)Ուռի, գյուղ Արևմտյան Հայաստանում, Վանի վիլայեթի Թիմարի գավառում։


== Բնակչություն ==
1901 թվականին ուներ 21 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Աստերոիդների ցանկ (99801-99900)

Աստերոիդների ցանկ (99701-99800)  • Աստերոիդների ցանկ  • Աստերոիդների ցանկ (99901-100000)
 Աստերոիդների ցանկ (99701-99800)  • Աստերոիդների ցանկ  • Աստերոիդների ցանկ (99901-100000)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Կինետիկա (այլ կիրառումներ)

Կինետիկա բառը կարող է վերաբերվել

Կինետիկա - դասական մեխանիկայի հիմնական բաժիններից մեկը
Քիմիական կինետիկա - ֆիզիկական քիմիայի բաժիններից մեկը
Բայանո

Բայանո (իտալերեն՝ Baiano), կոմունա Իտալիայում՝ Կամպանիա մարզի Ավելինո գավառում։
Բնակչությունը՝ 4.661 մարդ, բնակչության խտությունը՝ 388 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 83022, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Օսլոյի արվեստի ազգային ակադեմիա

Օսլոյի արվեստի ազգային ակադեմիա (նորվ.՝ Kunsthøgskolen i Oslo, KHiO), համալսարանական քոլեջ Օսլոյում, որը կրթություն է տալիս վիզուալ արվեստի, դիզայնի և կատարողական արվեստի բնագավառներում: Սա Նորվեգիայի այն երկու հանրային բարձրագույն ուսումնական հաստատություններից է, որտեղ կրթություն են ստանում վիզուալ արվեստի և դիզայնի մասնագետներ: Մյուս հաստատությունը Բերգենի գեղարվեստի ազգային ակադեմիան է: Ըստ bloomberg Businessweek-ի՝ Օսլոյի արվեստի ազգային ակադեմիան դասվում է աշխարհի լավագույն դիզայնի ծրագրեր ունեցող 60 հաստատությունների շարքում:


== Պատմություն ==
Ակադեմիան հիմնադրվել է 1996 թվականին 5 անկախ քոլեջների միավորման արդյունքում:

Արհեստի և արվեստի արդյունաբերության Նորվեգիայի ազգային ակադեմիա  (Statens håndverks- og kunstindustriskole), հիմնադրվել է  1818 թվականին
Նորվեգիայի գեղարվեստի ազգային ակադեմիա (Statens kunstakademi), հիմնադրվել է 1909 թվականին
Նորվեգիայի ազգային թատերական ակադեմիա (Statens teaterhøgskole), հիմնադրվել է 1952 թվականին
Նորվեգիայի ազգային օպերայի ակադեմիա (Statens operahøgskole), հիմնադրվել է 1964 թվականին
Նորվեգիայի ազգային բալետի ակադեմիա (Statens balletthøgskole), հիմնադրվել է 1979 թվականինԱյս նախկին քոլեջներն այժմ ներառված են երեք ֆակուլտետներում՝ դիզայնի, կատարողական արվեստի և վիզուալ արվեստի:


== Տեղայնք ==
Օսլոյի արվեստի ազգային ակադեմիան Օսլոյում հանգրվանել է տարբեր կառույցներում: 2003 թվականի ամռանը Կատարողական արվեստի ֆակուլտետը տեղափոխվել է Օսլոյի կենտրոնում գտնվող Seilduken հին տեքստիլ գործարանի նոր կամպուս: 2010 թվականից մյուս ֆակուլտետները նույնպես տեղափոխվել են այստեղ:


== Ծանոթագրություններ ==


== Արտաքին հղումներ ==
Kunsthøgskolen i Oslo, պաշտոնական կայք
Kunstakademiet i Oslo, Վիզուալ արվեստի ֆակուլտետի պաշտոնական կայք
Inspisientene på KHIO Archived 2012-12-16 at the Wayback Machine.,  Inspisientene/Stage Managers på KHiO
Գլեդիս Փայլ

Գլեդիս Փայլ (անգլ.՝ Gladys Shield Pyle, հոկտեմբերի 4, 1890(1890-10-04), Huron, Հարավային Դակոթա, ԱՄՆ - մարտի 14, 1989(1989-03-14), Huron, Հարավային Դակոթա, ԱՄՆ), ամերիկացի քաղաքական գործիչ, Հարավային Դակոտայի պետական քարտուղար (1927-1931), ԱՄՆ սենատոր Հարավային Դակոտայից (1938-1939)։


== Կենսագրություն ==


=== Վաղ տարիներ ===
Գլեդիսը ծնվել Է Ջոնի և Մեմի Փայլի ընտանիքում, եղել է նրանց չորս երեխաներից ամենափոքրը։ Նրա հայրը իրավաբան էր, նախկինում զբաղեցնում էր Հարավային Դակոտայի գլխավոր դատախազի պաշտոնը, մայրը քաղաքացիական ակտիվիստ էր և սուֆրաժիստ։
Ջոն Փայլը մահացել է 1902 թվականին որովայնային տիֆից։ Նրա մահից հետո ընտանիքը ստիպված էր աշխատել։
Գլեդիսն այցելել է համալսարանին կից Հյուսոնյան քոլեջ, որն ավարտել է 1911 թվականին։
Փայլը դասավանդում էր Միլլերի, Ուեսինգթոնի և Հուրոնի հանրակրթական դպրոցներում 1912 թվականից մինչև 1920 թվականը։


=== Քաղաքական կարիերա ===
1923 թվականին Գլեդիսը դարձավ առաջին կինը, որը ծառայում էր նահանգի Ներկայացուցիչների պալատում։ Նա 1923-1927 թվականներին եղել է Հարավային Դակոտայի Ներկայացուցիչների պալատի անդամ։ 1927 թվականին դարձել Է Հարավային Դակոտայի պետական քարտուղար և մինչև 1931 թվականը մնացել է պաշտոնում։
1930 թվականին առաջադրել է իր թեկնածությունը հանրապետական կուսակցության նահանգապետի պաշտոնում, սակայն պարտվել է փրայմերիզը։


==== ԱՄՆ սենատոր ====
1936 թվականի դեկտեմբերին մահացել է Հարավային Դակոտայից սենատոր Պիտեր Նորբեկը, ինչի պատճառով նահանգի նահանգապետը ստիպված է եղել նրա փոխարեն փոխարինող նշանակել։ Նրա ընտրությունը կանգ է առել դեմոկրատ Հերբերտ Հիչկոկի վրա։ Հիչքոքը պարտվել է իր կուսակցության փրայմերիզը՝ իր ժամկետը շարունակելու համար, իսկ հիմնական ընտրություններում հաղթել է հանրապետական Ջոն Գառնին։


=== Սենատից հետո ===
1939 թվականի հունվարին Սենատից հեռանալով՝ Փայլը վերադարձավ ապահովագրական բիզնեսին, զբաղվում էր գյուղատնտեսությամբ։ Ավելի ուշ նա դարձել Է Հարավային Դակոտա նահանգի բարեգործության և ուղղիչ հաստատությունների խորհրդի անդամ 1943-1957 թվականներին և 1950-1986 թվականներին հյուսիս-արևմուտքում կյանքի ապահովագրության գործակալ։


== Ծանոթագրություններ ==
Մուխաուրի

Մուխաուրի (վրաց.՝ მუხაური), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Քարելից հեռու է 7 կմ։


== Ծանոթագրություններ ==
Բուգուլչան

Բուգուլչան (ռուս.՝ Бугульчан, բաշկիրերեն՝ Бөгөлсән), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 606 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6571) Զիգմունդ

(6571) Զիգմունդ (անգլ.՝ Sigmund), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,47883 ա. մ., առավելագույնը մոտենում է 2,0945 ա. մ. հեռավորության վրա և հեռանում 2,8632 ա. մ.։ Արեգակի շուրջ մեկ ամբողջական պտույտ է կատարում 1425,5 երկրային օրվա ընթացքում, իր ուղեծրով շարժվելով միջինում 0,252542 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6571) Զիգմունդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յան Դեկլեյր

Յան Դեկլեր (հոլ.՝ Jan Amanda Gustaaf Decleir, փետրվարի 14, 1946(1946-02-14), Նիել, Անտվերպեն, Անտվերպեն, Բելգիա), ֆլամանդացի դերասան։ Ծնվել է Անտվերպենի մարզի Նիլ գյուղում։ Դեկլեյրը գլխավոր դերեր է խաղացել Օսկարի արժանացած «Խառնվածք», «Անոտնիայի շառավիղը», ինչպես նաև «Օսկարի» թեկնածու «Դենս» ֆիլմերում։ Առաջին դերը խաղացել է «Միրա» հոլանդա-բելգիական ֆիլմում։
Դեկլեյրը նաև զբաղվում է գեղանկարչությամբ և գրաֆիկայով։ Մասնակցել է մի շարք ցուցահանդեսների։


== Ծանոթագրություններ ==
Նոդար Ջալաղոնիա

Նոդար Ջալաղոնիա (վրաց.՝ ნოდარ ჯალაღონია, հունիսի 16, 1934(1934-06-16), Խաբումե, Վրացական ԽՍՀ, ԽՍՀՄ), վրացի գրող։


== Կենսագրություն ==
1960 թվականին ավարտել է Բաթումի Շոթա Ռուսթավելու անվան մանկավարժական ինստիտուտը, 1969 թվականին՝ Մոսկվայի Մաքսիմ Գորկու անվան գրականության ինստիտուտի երկամյա դասընթացները։ Բանաստեղծությունների անդրանիկ ժողովածուն լույս է ընծայել 1959 թվականին, երկրորդը՝ 1964 թվականին։ Ստեղծագործությունները թարգմանվել են ռուսերեն, ուկրաիներեն, հայերեն, օսերեն։


== Ծանոթագրություններ ==
Կալիանո (Տրենտոյի գավառ)

Անվան այլ կիրառումների համար տե՛ս՝ Կալիանո (այլ կիրառումներ)Կալիանո (Տրենտոյի գավառ)  (իտալերեն՝ Calliano), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 1408 մարդ (2008 թվականի տվյալներով)։ Բնակչության խտությունը՝ 80 մարդ/կմ²։ Տարածքը՝ 17 կմ²։ Փոստային ինդեքս՝ 38060։ Հեռախոսային կոդ՝ 0464։


== Ժողովրդագրություն ==
Բնակչության աճը՝


== Կոմունայի վարչակազմ ==
Հեռախոսահամար՝ 0464 834116
Էլեկտրոնային փոստ՝ info@comune.calliano.tn.it
Գլխավոր կայք՝ http://www.comune.calliano.tn.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Փոքր Կուզյա

Փոքր Կուզյա (ռուս.՝ Малая Кузя), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կուզյա գետի աջ ափով՝ 14 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100000199
Հիդրոլոգիական ուսումնասիրությունների կոդը - 115100019
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Համավոր (անձնանուն)

Համավոր, հայկական իգական անուն։ Առաջացել է հայերեն համավոր բառից։ Նշանակում է «համեղ, անուշ», բայց Պոլսի բարբառում նշանակում է «համեստ, պարկեշտ»։ Հիշատակվել է մեկ անգամ՝ 15-րդ դարում։


== Գործածություններ ==
Համավոր, կին Կարապետ քահանայի և մայր Դանիել վարդապետ Սևանեցու, ով 1461 թվականին Առաքել աբեղայից գնեց մի Քարոզգիրք։ Նույն ձև հիշատակված է նաև 1486 թվականին Սևանի հռչակավոր դռան արձանագրության մեջ։
Համավոր, հիշատակված է նաև Հոռոմոսի անթվական մի արձանագրության մեջ։


== Ծանոթագրություններ ==